**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.010 "Мерки за предлагане на пазара",**

**мярка 5.3. „Мерки за предлагане на пазара“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-794 от 05.02.2020 г.**

**от Ръководителя на Управляващия орган на ПМДР**

**I. Въпроси на Сдружение „ИПСМО“:**

*From: ddancheva@itpio.eu [mailto:ddancheva@itpio.eu]*

*Sent: Thursday, January 23, 2020 12:38 PM*

*To: pmdr*

*Subject: ВЪПРОСИ ПО ПРОЦЕДУРА BG14MFOP001-5.010 " Мерки за предлагане на пазара"*

*Наименование на процедурата:BG14MFOP001-5.010 “ Мерки за предлагане на пазара“*

*Въпрос 1: Къде следва да бъдат предвидени разходите за възнаграждение на КЛЮЧОВИ ЕКСПЕРТИ при изпълнение на следните ЕКСПЕРТНИ проектни дейности: „Проучване на пазари и откриване на нови пазарни ниши за разширяване на пласмента на продуктите от риболов и аквакултури“; „Търговски консултации и други услуги, насочени към търговците на едро и дребно“ и „Организиране на посещения с цел проучване на пазара“. Дейностите на КЛЮЧОВИТЕ ЕКСПЕРТИ ще са свързани с предоставянето на експертна работа в изпълнение на дейностите. Допустимо ли е изчисляване на възнаграждението с часова ставка?*

*Въпрос 2: Екипът от ключови експерти, описани на стр. 7 от УК, с които се доказва капацитета на кандидата е посочено, че отговарят за координация и реализирането на дейностите. Значи ли това, че тези лица отговарят за управлението и администрирането на проекта? Допустим разход 14.1.3.7, който е до 5% от общата стойност на допустимите разходи по проекта в този случай може ли да се приеме, че се отнася за организацията и управлението на проекта (административни разходи)? Допустимо ли е изчисляване на възнаграждението с часова ставка?*

Отговор на въпроси 1 и 2:

В т. 11.1 „Критерии за допустимост на кандидатите“ от Условията за кандидатстване по процедура чрез подбор на проекти BG14MFOP001-5.010 "Мерки за предлагане на пазара",

мярка 5.3. „Мерки за предлагане на пазара“, Програма за морско дело и рибарство 2014 - 2020 г. е заложено, че кандидатът трябва да притежава необходимия финансов и технически капацитет и следва да осигури екип от ключови експерти, които да отговорят за координацията и реализирането на дейностите.

Разходите за възнаграждение на екип от ключови експерти следва да бъдат отразени в точка 5 Бюджет, раздел III „Разходи за услуги“, т. 9 „Разходи за изпълнение на проекта“ от Формуляра за кандидатстване.

При определянето на разходите за екипи, отговорни за управление и/или изпълнението на проектите, бенефициентът следва да прилага разпоредбите, предвидени в чл. 10 на Постановление № 189/28.07.2016 г. на Министерския съвет за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. и приложимото законодателство.

Допустимия разход по т. 14.1.3.7 „Разходи за изпълнение на проекта“ от Условията за кандидатстване се отнася за организация, управление и/или изпълнение/реализиране на дейностите по проекта. Разходите по т. 14.1.3.7 „Разходи за изпълнение на проекта“ и разходите по т. 14.1.4, подточка 1 за консултантски услуги, свързани с подготовката, оценки и анализи следва да бъдат общо до 5 на сто от общата стойност на допустимите разходи по проекта.

*Въпрос 3: Допустимо ли е ключовите експерти, посочени във въпрос 1 и 2 да са едни и същи лица, ако имат нужната експертиза за изпълнение на проектните дейности?*

Отговор на въпрос 3.

Да, като квалификациите, функциите и отговорностите им са детайлно разписани и обосновани в проектното предложение.

Екипът за управление и/или изпълнение на проекта следва да бъде съобразен със спецификата и обема на заложените дейности.

В точка 9 „Екип“ от Формуляра за кандидатстване се попълва информацията за всеки член от екипа. Същата включва: име по документ за самоличност; позиция по проекта; квалификация и отговорности; телефонен номер на лицето и е-mail.

Разходите за възнаграждение на екипи, отговорни за управление и/или изпълнението на проектите трябва да са подробно разписани в бюджета на проектното предложение.